# Tifàcies

Les tifàcies (Typhaceae) són una família de plantes angiospermes de l'ordre de les poals (Poales), dins del clade de les commelínides, un subclade de les monocotiledònies. Agrupa una seixantena d'espècies en dos gèneres, la seva distribució és cosmopolita.

## Descripció

Són plantes aquàtiques monoiques, les flors són minúscules i agrupades en inflorescències molt atapeïdes, les masculines se situen per sobre de les femenines. El fruit és indehiscent.

## Taxonomia

Aquesta família va ser descrita per primer cop l'any 1789, amb el nom de Typhae, a l'obra Genera Plantarum del botànic francès Antoine-Laurent de Jussieu (1748 – 1836).

### Gèneres

Dins d'aquesta família es reconeixen els dos gèneres següents:
* Sparganium L.
* Typha L.

## Història taxonòmica
### Sistema APG

La primera classificació filogenètica APG (1998), va reconèixer les famílies monotípiques de les Sparganiaceae i les Typhaceae dins de l'ordre de les poals. La segona versió del sistema, APG II (2003), va mantenir les dues famílies.
La tercera versió, APG III (2009), només va conservar la família Typhaceae i hi va integrar el gènere Sparganium.. La quarta versió, APG IV (2016), va mantenir la mateixa situació.

### Altres sistemes

El sistema Cronquist (1981) reconeixia dues famílies monotípiques, les Sparganiaceae i les Typhaceae, agrupades en l'ordre de le Typhales.
El sistema Takhtadjan (1997) també reconeixia les dues famílies monotípiques dins l'ordre de le Typhales que n'era l'únic del superordre de les Typhanae.

## Referències

* 1 2 Byng et alii., 2016, p. 15.
* ↑ Byng et alii., 2016, p. 3.
* 1 2 «Typhaceae» (en anglès). Plants of the World Online. Royal Botanic Gardens. Kew. [Consulta: 16 setembre 2023].
* 1 2 «TYPHACEAE Jussieu» (en anglès). Angiosperm Phylogeny Website, version 14, 01-07-2017. [Consulta: 16 setembre 2023].
* ↑ «Typhaceae Juss.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 17 juliol 2023].
* ↑ Jussieu, 1789, p. 25.
* ↑ The Angiosperm Phylogeny Group, 1998, p. 539.
* ↑ Bremer et alii., 2003, p. 404, 417.
* ↑ Bremer et alii., 2009, p. 110.
* ↑ Cronquist, 1981, p. XVIII, 1151.
* ↑ Takhtajan, 1997, p. 19.

## Bibliografia

* Jussieu, Antoine-Laurent. Genera Plantarum, secundum ordines naturales disposita juxta methodum in Horto Regio Parisiensi exaratam (en llatí i francès), 1789.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.
* Cronquist, Arthur. An integrated system of classification of flowering plants (en anglès). Nova York: Columbia UNiversity Press, 1981. ISBN 0-231-03880-1.
* Takhtajan, Armen Leonovich. Diversity and Classification of Flowering Plants (en anglès). Nova York: Columbia Univertity Press, 1997. ISBN 0-231-10098-1.